वाईसीएलको आक्रमणमा राप्रपा नेपालका जिल्ला अध्यक्ष देवीजंग गुरुङ गंभीर घाइते भएका छन्। टाउको, निधार र हातमा चोट लागेका गुरूङको स्थानीय मोडेल अस्पतालमा उपचार भैरहेको छ। जिल्ला इकाईका अध्यक्ष लालबहादुर मल्ल पनि आक्रमणमा घाइते भएका छन्। मल्लको निधारमा ६ वटा टाँका लगाएको छ। त्यसै गरी, वाईसीएलको आक्रमणमा जिल्ला कार्यकर्ता दण्डीराज आचार्य, अमिर मिया, रामबहादुर तामाङ र सकुरण मिया घाइते भएका छन्।
